Veternik (Novi Sad)

Veternik je naselje u gradu Novi Sad u Južnobačkom okrugu. Veternik predstavlja kombinaciju urbane i ruralne sredine. Prema popisu iz 2011. bilo je 17454 stanovnika.

Istorija 
Veternik je osnovan 1918. godine kao naselje za ratne vojne invalide-veterane iz Prvog svetskog rata, koji su se borili na planini Veternik u Makedoniji. Tadašnji Veternik imao je svega dve ulice. Izgrađene kuće bile su tipske, a neke od njih su i danas autentične.
Po završetku Prvog svetskog rata kralj Aleksandar je svojim dobrovoljcima koji su učestvujući u velikoj bici protiv bugarskih snaga, bili oslepljeni trajno nervnim gasom, dodelio zemlju u okolini Novog Sada, a na području današnjeg Veternika. Ti solunci i njihove porodice su naselile plodnu ravnicu i stvorili zametak ovog naselja.

Obrazovno-kulturne institucije 
Od obrazovnih ustanova u Veterniku postoje OŠ „Mihajlo Pupin“, OŠ „Marija Trandafil“, predškolska ustanova „Radosno detinjstvo“.
 
Od kulturnih ustanova u Veterniku postoje Kulturno-privredni centar (KPC), Kulturno-umetničko društvo „Sava Vukosavljev"; Folklorno udruženje „Veliko kolo“ - za uzrast od 3 do 77 godina.

Veternička crkva posvećena „Sv. Simeonu Mirotočivom“ spada među najlepše verske objekte u Srbiji sagrađene krajem 20. veka.

Od specijalnih, postoji jedinstvena i najveća ustanova u Srbiji Dom za decu i omladinu ometenu u razvoju.

Zdravstvene institucije 

U Veterniku se nalazi veliki Dom zdravlja, i u okviru istog više različitih dispanzera, ali i određeni broj poznatih i priznatih privatnih zdravstvenih ordinacija, kao što je Očni Centar Radnović, na čelu sa uglednim novosadskim oftalmologom dr Dragicom Radnović, lekarom specijalistom sa za lečenje očnih bolesti dece i odraslih.

Sport 
U Veterniku se nalazi Sportski centar „Vujadin Boškov“, trenažna i boravišna baza fudbalskog kluba „Vojvodina“ N. Sada, sa 6 travnatih terena. FK Veternik, KK Roling, KK Veternik, OK Reljić

Od poznatih ličnosti iz sveta sporta u Veterniku žive (najpoznatija sportska porodica u Srbiji, Kačar) braća Kačar, Tadija (1956) i Slobodan (1957), profesor fizičke kulture, a Tadija je Magistar sporta i fizičke kulture. Osvajači su najvredniji trofeja u bokserskom sportu. Olimpijskih, svetskih, evropskih, mediteranskih i balkanskih medalja. Slobodan je postao i profesionalni svetski prvak IBF federacije, 21.12.1985., Pezaro, Italija;Proglašen je za najboljeg sportista AP Vojvodine XX veka, 2001. god.
 
Nenad (Tadija) Kačar (1982.), vaterpolista, diplomirao na fakultetu tehničkih nauka, klupski prvak Evrope sa VK Bečej, Bečej, Srbija 2000. godine. Od 2006. igra u Kataniji na ostrvu Sicilija u Italija., ; 
 
Gojko (Sreto) Kačar (1987.) fudbaler, FK Vojvodina Novi Sad, FC Herta Berlin, HSV Hamburg. Reprezentativac Srbije, 2. mesto, Evropsko prvestvo za mlade 2007. Učesnik Olimpijskih igara Peking 2008.

Stanovništvo 
U naselju Veternik živi 18.626 punoletnih stanovnika, a prosečna starost stanovništva iznosi 35,1 godina (34,4 kod muškaraca i 35,8 kod žena). U naselju ima 5.323 domaćinstva, a prosečan broj članova po domaćinstvu je 3,39.

Ovo naselje je uglavnom naseljeno Srbima (prema popisu iz 2002. godine). Stanovništvo Veternika je između dva popisa (1991. i 2002. godine) poraslo za skoro 100 procenata. Godine 1991. u naselju je živeo 10.271 stanovnik dok je 2002. godine bilo 18.626 stanovnika. Ovaj porast broja stanovnika je posledica  rata u Bosni i Hrvatskoj kao i posleratnih iseljavanja iz tih država. Što se tiče nacionalnih manjina, u Veterniku žive Mađari, Romi, Hrvati i Slovaci.

Grafik promene broja stanovnika tokom 20. veka

Galerija slika

Reference

Spoljašnje veze 

 Plan naselja  
 Osnovna škola „Mihajlo Pupin“ u Veterniku 

Naselja u Vojvodini
Prigradska naselja Novog Sada